Република Србија

Aутономна Покрајина Војводина

Општина Житиште

Општинска управа Житиште

Одељење за привреду, урбанизам, путну привреду

Комунално-стамбене послове и заштиту животне средине

Инспекција за заштиту животне средине

Датум: 27.02.2020. године

ИЗВЕШТАЈ О РАДУ ИНСПЕКЦИЈЕ ЗА

ЗАШТИТУ ЖИВОТНЕ СРЕДИНЕ ЗА 2019.

ГОДИНУ

 Годишњи извештај о раду Инспекције за заштиту животне средине у оквиру Одељења за привреду, урбанизам, путну привреду, комунално стамбене послове и заштиту животне средине Општинске управе Житиште, за 2019. годину, сачињен је у складу са чланом 44. Закона о инспекцијском надзору ( „Сл.гласник РС“ бр. 36/2015, 44/2018- др. закон и 95/2018).

**1.Број спречених или битно умањених вероватних настанака штетних последица по законом заштићена добра, права и интересе (превентивно деловање инспекције):**

 У извештајном периоду није било активности од стране привредних субјеката и оператера чијим би радом дошло до настанка штетних последица по околину и законом заштићена добра.

 Често је вршен надзор и контрола по пријавама грађана, а на основу чега су достављани одговори у писаној или усменој форми или предузимане законске мере.

 Превентивно деловањем инспекције је једно од средстава остварења циља инспекцијског надзора што подразумева тачно и правовремено информисање грађана, пружањем стручне и саветодавне подршке и помоћи фиичким лицима, предузетницима и правним лицима, објављивањем важећих прописа, плана инспекцијског надзора на сајту Општине.

 Превентивно деловање у великом броју инспекцијских прегледа даје добре резултате и овај тренд ће инспектор наставити.

 На званичној интернет страници општине Житиште ( www.zitiste.org.rs, опција Сервис грађана, заштита животне средине) је информација о сајту Министарства животне средине Републике Србије на коме се могу пронаћи контролне листе које се примењују у поступку редовног и ванредног инспекцијског надзора, како би надзирани субјекти били претходно упознати са предметом и поступцима контроле инспектора заштите животне средине приликом инспекцијског надзора, а све у сврху законитог и безбедног пословања и поступања надзираних субјеката.

 У складу са чланом 10. Закона о инспекцијском надзору („Сл. гласник РС“. бр. 36/2015, 44/2018-др.закон и 95/2018), инспекција за заштиту животне средине донела је предлог годишњег плана инспекцијског надзора за 2020. годину.

**2. Обавештавање јавности и пружање стручне саветодавне подршке**

 Инспектор за заштиту животне средине пружа стручну помоћ заинтересованим лицима и надзираним субјектима у смислу давања стручних објашњења, упознавања са обавезама из прописа и указивања надзираним субјектима на могуће забране , односно штетне последице њиховог незаконитог рада.

Превентивно деловање инспекције за заштиту животне средине остварено је делом и кроз информисање јавности о инспекцијском раду објављивањем Плана инспекцијског надзора за 2019. годину и доступности контролних листи из различитих области заштите животне средине на сајту Министарства заштите животне средине. Извршена су два превентивна инспекцијска надзора.

 У току 2019. године инспектор је извршио две службене саветодавне посете код оних оператера који су затражили одређена објашњења везана за заштиту животне средине и њихове обавезе у овој области.

Субјекти се обраћају инспекторима у вези са сваком недоумицом у њиховом пословању, како би евентуални пропусти били исправљени и како би њихов рад био у складу са прописима.

**3. Ниво усклађености пословања и поступања надзираних субјеката са законом**

 У поступку редовног инспекцијског надзора, инспектор поступајући у границама предмета инспекцијског надзора из налога за инспекцијски надзор, предузима оне проверене и друге радње које су садржане у контролној листи. Инспекцијски надзори вршени су према контролним листама за одређене области надзора, које су објављене на сајту Министарства заштите животне средине.

Редовним инспекцијским надзорима обухваћени су надзирани субјекти који својом делатношћу утичу на квалитет ваздуха, који генеришу неопасан отпад, а чију дозволу за градњу је издао надлежни орган јединице локалне самоуправе. Вршена је и контрола надзираних субјеката који поседују сагласности надлежног органа за послове заштите животне средине на студију о процени утицаја на животну средину, или решење којим су прописане минималне мере заштите животне средине, као и инспекцијски надзор код оператера који поседују дозволе за управљање отпадом издате од стране надлежног органа локалне самоуправе.У току претходне године извршено је 17 редовних инспекцијских надзора.

Ванредни инспекцијски надзор вршен је по захтеву оператера за потребе издавања извештаја о испуњености услова за потребе добијања енергетске лиценце. На основу поднетих захтева био је 1 инспекцијски надзор. Ванредни инспекцијски надзори вршени су по захтеву надзираног субјекта да се потврди законитост и безбедност у њиховом пословању. На основу поднетих захтева био је 1 инспекцијски надзор.Такође ванредни инспекцијски надзори вршени су и на основу поднетих претставки грађана, где су била 3 инспекцијска надзора.

У извештајном периоду извршено је и 5 инспекцијских контрола о испуњености националних и ЕУ услова у пољопривредним газдинствима, код корисника IPARD подстицаја.

У току вршења редовних инспекцијских надзора ниво усклађености пословања и поступања надзираних субјеката са законом и другим прописима, који се мери помоћу контролних листи износи око 90%.

**4. Број откривених и отклоњених или битно умањених насталих штетних последица по законом заштићена добра, права и интересе (корективно деловање)**

Током 2019. године Инспекција за заштиту животне средине поступала је у складу са својим правима, дужностима и овлашћењима у којима је на основу утврђеног чињеничног стања записником наложила укупно 2 корективне мере за отклањање уочених незаконитости.

**5. Број утврђених нерегистрованих субјеката и мерама спроведеним према њима**

 Нерегистровани привредни субјекти нису пронађени у току извештајног периода, мада је често вршен надзор..

**6. Мерама предузетим ради уједначавања праксе инспекцијског надзора и њиховом дејству;**

 У складу са Законом о инспекцијском надзору, у циљу уједначавања рада инспектора за заштиту животне средине у надзорима су коришћене контролне листе, које се налазе на сајту Мнистарства заштите животне средине и доступне су свим оператерима за потребе самоконтроле.

 У сарадњи са републичким инспекторима за заштиту животне средине извршено је више усмених консултација, размена информација, достава писаних обавештења и копија записника везано за контролу о испуњености националних и ЕУ услова у пољопривредним газдинствима, код корисника IPARD подстицаја.

**7. Остваривање плана и ваљаног планирања инспекцијског надзора, нарочито о односу редовних и ванредних инспекцијских надзора, броју редовних инспекцијских надзора, који нису извршени и разлозима за то, као и о броју допунских налога за инспекцијски надзор;**

Редовни инспекцијски надзори вршили су се према контролним листама које су објављене на сајту Мнистарства заштите животне средине. У складу са наведеним планом инспекцијског надзора, инспектор је поред редовних, обављао и ванредне инспекцијске надзоре.

Инспекцијски план је извршен око 40% у односу на број планираних надзора. Од укупног броја надзора око 25% су ванредни инспекцијски надзори који се односе на пријаве грађана на загађење животне средине, захтеве надзираних субјеката за ванредни инспекцијски надзор за потврду законитости и безбедности у њиховом пословању, као и захтеви надзираних субјеката за ванредним утврђујућим инспекцијским надзорима ради прибављања енергетске лиценце. Контролних инспекцијских надзора је било 2 од укупног броја надзора. У извештајном периоду спроведене су две саветодавне посете.

Инспектор је преценио своје могућности приликом сачињавања Годишњег плана инспекцијског надзора, јер временски није био у могућности да га у потпуности испуни и због осталих послова које обавља по налогу органа локалне самоуправе.

**ОПШТИНСКА УПРАВА ЖИТИШТЕ**

**ЛИСТА РАДНИХ ЦИЉЕВА**

|  |  |
| --- | --- |
| Службеник | Слободанка Радојчић |
| Школска спрема | Дипл.инж. Заштите биља |
| Звање |  саветник |
| Радно место | Инспектор за заштиту животне средине |
| Организациона јединица | Одељење за привреду, урбанизам, путну привреду, комунално-стамбене послове и заштиту животне средине |
| Период  | 01.01.2019. – 31.12.2019. године |

Следећи радни циљеви утврђени су према редоследу њиховог значаја:

|  |  |
| --- | --- |
| Редни број  | Радни циљ |
| 1. | Инспекцијски надзор над применом закона и подзаконских аката у области заштите животне средине код 35 надзираних субјеката (редован надзор) |
| 2. | Доношење решења и закључака у законском року |
| 3. | Подношење пријава за учињени прекршај и привредни преступ у законском року |
| 4. | Састављање годишњег плана рада и извештаја о раду за Министарство заштите животне средине, начелника Општинске управе и руководиоца Одељења у предвиђеном року |

Извршени радни циљеви у 2019. години.

|  |
| --- |
| 1. Извршен инспекцијски надзор над применом закона и подзаконских аката у области заштите животне средине код 27 надзираних субјеката (редован и ванредни надзор) |
| 2. Донетих првостепених решења није било  |
| 3. Поднетих пријава за учињени прекршај и привредни преступ није било |
| 4. Састављањен годишњи план рада и извештај о раду за Министарство заштите животне средине, начелника Општинске управе и руководиоца Одељења у предвиђеном року |

**8. Ниво кординације инспекцијског надзора са инспекцијским надзором кога врше**

 **друге инспекције**

 Највиши степен кординације са другим инспекцијским службама остварен је са комуналном инспекцијом. У извештајном периоду извршена су 2 превентивна надзора у заједничкој акцији са комуналном инспекцијом општинске управе Житиште.

Овакве акције дају добре резултате важна је размена информација, међусобно обавештавање и сарадња.

**9. Материјални, технички и кадровским ресурсима које је инспекција користила у вршењу инспекцијског надзора и мерама предузетим у циљу делотворности употребе ресурса инспекције и резултатима предузетих мера**

 У одељењу за инспекцијске послове, инспекцијски надзор у области заштиту животне средине обавља један инспектор. Инспектор обухвата све области које су предмет надзора. Инспектор располаже једним рачунаром, штампачем и заједничким аутомобилом. У току радног времена инспектор за заштиту животне средине поступа у склду са својим овлашћењима. Пријем странака се обавља свакодневно, а пријаве грађана се примају усменим и писменим путем, телефоном. Сачињен је и годишњи план рада за 2020.годину. Добијена је сагласност Министарства за заштиту животне средине- одсека за поверене послове, на план и исти објављен на сајту општине.

Остали послови које обавља инспектор:

- члан комисије за интервентне радове на јавним зеленим површинама (обилазак терена, сачињавање записнике)

- члан комисије за превенцију, контролу и смањење броја паса луталица, где се разматрају и дају предлози за решавање захтева грађана за накнаду штете настале услед уједа паса непознатог власника. У току ове године вансудским поравнањем решена су 52 предмета.

- све послове по налогу органа локалне самоуправе

**10. Придржавање рокова за поступање инспекције**

 Инспекција за заштиту животне средине се придржава рокова за поступање по предметима у складу са Законом о инспекцијском надзору и Законом о општем управном поступку и другим прописима. Предмети по захтеву странке решавају се у року. Странке којима је наложено да отклоне недостатке су у року извршавале своје обавезе.

**11. Законитости управних аката донетих у инспекцијском надзору( број другостепених поступака, њихов исход, број покренутих управних спорова и њихов исход)**

 Инспектор за заштиту животне средине, спроводећи одредбе закона из области заштите животне средине, у току инспекцијског надзора о сваком извршеном прегледу и радњама саставља записник и један примерак доставља надзираном субјекту. Надзирани субјекти нису имали примедбе ни на један записник састављен у 2019. години од стране ове инспекције. Није било жалби, другостепених поступака ни управних спорова.

**12. Поступања у решавању притужби на рад инспекције, са исходима тог поступања , уз посебно истицање броја поднетих притужби и области рада на које су се односиле**

 У 2019. години није поднета ниједна притужба на рад инспектора за заштиту животне средине.

**13. Обуке и други облици стручног усавршавања инспектора**

 - Обука за представнике јединица локалне смоуправе организоване од стране Националне Академије за локалну управу:

 1. Вештине комуникације и професионално понашање инспектора,

 2. Обука ка ефикаснијим инспекцијама, правни оквир инспекцијског надзора.

- Семинар – „Под лупом, инспекција за заштиту животне средине, цивилно друштво и медији“ у организацији Министарства за заштиту животне средине – Сектор за надзор и предострожност у животној средини.

- Састанак са инспекторима ЈЛС везано за кординацију послова инспекцијског надзора из делокруга републичке инспекције поверених Аутономној покрајини и јединицама локалне самоуправе како би допринели још ефикаснијем поступању у складу са прописима надлежностима и овлашћењима. Министарство заштите животне средине –Сектор за надзор и предострожност у животној средини.

 **14. Иницијатива за измене и допуне закона и других прописа**

Инспекција за заштиту животне средине осим вршења инспекцијских надзора у 2019. години, није иницирала измене и допуне закона и других прописа.

**15. Мере и провере преузете у циљу потпуности и ажурности података у**

 **информацијоном систему.**

 Инспектор у раду примењује одредбе Закона о општем управном поступку („Сл.гласник РС“, бр.18/16 и 95/2018-аутентично тумачење) и прибавља подтке од значаја за инспекцијски надзор о којима се води службена евиденција ( АПР, решења, дозволе, податке од Агенције за заштиту животне средине и др.).

Инспекција за заштиту животне средине не располаже информационим системом.

Инспектор врши евиденцију предмета кроз референтну свеску.

**16. Стање у области извршавања поверених послова инспекцијског надзора**

Законом о инспекцијском надзору, прописана је координација послова инспекцијског назора из делокруга републичке инспекције поверених аутономној покрајини и јединици локалне самоуправе.

Имајући у виду број закона којима су поверени послови јединица локалне самоуправе ради се на образовању и јачању инспекције, Министарство заштите животне средине организује обуке инспектора.

**17. Исходи поступања правосудних органа по захтевима за покретање прекршајног поступка, пријавама за прекршајни преступ и кривичним пријавама које је поднела инспекција**

 У току 2019. године није било захтева за покретање прекршајног поступка ни кривичних пријава од стране инспекције за заштиту животне средине.

 Инспектор за заштиту животне средине

 Слободанка Радојчић